**ΠΑΡΑΡΤΗΜΑ V: ΚΡΙΤΗΡΙΑ ΚΑΙ ΔΙΑΔΙΚΑΣΙΑ ΓΙΑ ΤΗΝ ΕΠΙΛΟΓΗ ΤΩΝ ΩΦΕΛΟΥΜΕΝΩΝ ΑΤΟΜΩΝ – ΕΝΤΥΠΟ ΠΑΡΟΧΗΣ ΥΠΗΡΕΣΙΩΝ ΠΡΟΣ ΤΟΥΣ ΩΦΕΛΟΥΜΕΝΟΥΣ – ΔΙΑΚΟΠΗ ΠΑΡΕΧΟΜΕΝΩΝ ΥΠΗΡΕΣΙΏΝ**

**Α. Κριτήρια και μοριοδότηση**

|  |  |  |
| --- | --- | --- |
| **ΩΦΕΛΟΥΜΕΝΟΙ** | | |
| **1. Κατάσταση Υγείας** | Πλήρως αυτοεξυπηρετούμενος/η (κινητικά – νοητικά – ψυχικά) | 4 |
| Μερικώς αυτοεξυπηρετούμενος/η (κινητικά – νοητικά – ψυχικά) | 6 |
| Μη αυτοεξυπηρετούμενος/η (κινητικά – νοητικά – ψυχικά) | 10 |
| **2. Εισόδημα** | Κάτω από το όριο της φτώχειας | 15 |
| Πάνω από το όριο της φτώχειας | 10 |
| **3. Οικογενειακή Κατάσταση** | Χήρος/α, Διαζευγμένος/η, Άγαμος/η | 5 |

***Για οποιαδήποτε άλλη κατηγορία κριτηρίων η οποία δεν αναφέρεται στον ανωτέρω πίνακα, οι ωφελούμενοι δε θα λαμβάνουν μόρια, χωρίς αυτό να σημαίνει απώλεια του δικαιώματος συμμετοχής και κατάταξης μετά από την αντίστοιχη μοριοδότηση των εναπομεινάντων κριτηρίων.***

***Το όριο της φτώχειας προσδιορίζεται σύμφωνα με το κατώφλι φτώχειας της ΕΛΣΤΑΤ. Αυτό για το έτος 2018 ορίζεται σε 4.718 € για μονοπρόσωπα νοικοκυριά προσαυξανόμενα κατά το 0,5 για τον σύζυγο και για κάθε παιδί από 14 έως και 24 ετών και κατά 0,3 για κάθε παιδί κάτω των 13 ετών. Για τον υπολογισμό του διαθέσιμου εισοδήματος του νοικοκυριού, στην παρούσα πρόσκληση, λαμβάνεται υπόψη το συνολικό εισόδημα μετά την αφαίρεση του φόρου και της εισφοράς και δεν περιλαμβάνεται οποιοδήποτε επίδομα.***

*Σε περίπτωση που κατά την ημερομηνία έκδοσης της πρόσκλησης από τη Δ.Α. έχουν δημοσιευτεί από την ΕΛΣΤΑΤ νέα επικαιροποιημένα στοιχεία, το κριτήριο προσδιορίζεται ανάλογα.*

Ο Δικαιούχος βαθμολογεί και κατατάσσει τους ωφελούμενους σε πίνακα, κατά φθίνουσα σειρά, με βάση το σύνολο της βαθμολογίας τους και στη συνέχεια τους επιλέγει με βάση τον αριθμό της δυναμικότητας της δομής (ΚΗΦΗ).

Οι ωφελούμενοι είναι δυνατόν να ασκήσουν ένσταση κατά του ανωτέρω πίνακα εντός τριών (3) ημερών από τη γνωστοποίησή του, ενώπιον του αρμόδιου οργάνου του Δικαιούχου.

**Ο Δικαιούχος πρέπει να διασφαλίζει ότι οι ωφελούμενοι δε λαμβάνουν υπηρεσίες από άλλο Κέντρο. Για το σκοπό αυτό οι ωφελούμενοι θα υπογράφουν σχετική Υπεύθυνη Δήλωση.**

**Β. Διαδικασία επιλογής ωφελουμένων**

Η διαδικασία επιλογής των ωφελουμένων πραγματοποιείται από τον Δικαιούχο, μετά την Απόφαση

Ένταξης και βασίζεται στις παρακάτω διαδικασίες:

* Δημοσιοποίηση, μέσω δημοσιεύσεων στον τύπο, αλλά και με κάθε πρόσφορο και ενδεικνυόμενο μέσο, πρόσκλησης εκδήλωσης ενδιαφέροντος προς τους ωφελούμενους.
* Υποβολή Αίτησης από τους/τις ωφελούμενους/ες. Η αίτηση συνοδεύεται από κάποια απαραίτητα δικαιολογητικά, καθώς και από κάποια για τη συγκέντρωση μορίων, που καλύπτουν τα κριτήρια μοριοδότησης της παρ. Α ανωτέρω. Συγκεκριμένα:
* Θεωρημένο αντίγραφο αστυνομικής ταυτότητας ή διαβατηρίου. Εάν οι ωφελούμενοι/ες είναι αλλοδαποί από τρίτες χώρες απαιτείται και άδεια διαμονής σε ισχύ. Εάν είναι έλληνες Ομογενείς απαιτείται αντίγραφο ταυτότητας Ομογενούς.
* Εκτύπωση εκκαθαριστικού σημειώματος ή αντίγραφο αυτού για το οικονομικό έτος …… (δηλαδή για εισοδήματα που αποκτήθηκαν από 1/1/….… έως 31/12/…….).
* Πιστοποιητικό οικογενειακής κατάστασης.
* Γνωμάτευση Θεράποντος Ιατρού, από την οποία να προκύπτει αν ο/η ωφελούμενος/η είναι πλήρως, μερικώς ή μη αυτοεξυπηρετούμενος (κινητικά – νοητικά – ψυχικά).
* Έλεγχος των δικαιολογητικών, εξέταση και αξιολόγηση των αιτήσεων, σύμφωνα με τα κριτήρια της παρ. Α ανωτέρω
* Επιλογή ωφελουμένων
* Ειδοποίηση των ωφελουμένων

Ο Δικαιούχος οφείλει να τα τηρεί στο αρχείο του τα έγγραφα που αφορούν στην επιλογή των ωφελουμένων, ώστε να είναι διαθέσιμα σε περίπτωση οποιουδήποτε ελέγχου είτε από την ΕΥΔ ΠΕΠ Κρήτης, είτε από τις άλλες αρμόδιες αρχές, για όσο χρονικό διάστημα ορίζεται από την Ευρωπαϊκή Νομοθεσία.

**Γ. Έντυπο Παροχής Υπηρεσιών προς τους Ωφελούμενους – Διακοπή παρεχόμενων υπηρεσιών**

Τα ΚΗΦΗ υποχρεούνται να διατηρούν έντυπο με την ονομασία «Έντυπο Παροχής Υπηρεσιών προς τους Ωφελούμενους» στο οποίο, κάθε μήνα, οι ωφελούμενοι/ες θα βεβαιώνουν τη συνέχιση της παροχής των υπηρεσιών από το Κέντρο, υπογράφοντας στο αντίστοιχο πεδίο του εντύπου. Το έντυπο αυτό θα αποτελεί απόδειξη για τις παρεχόμενες υπηρεσίες του Δικαιούχου για κάθε Κέντρο που αυτός λειτουργεί. Ο Δικαιούχος έχει τν υποχρέωση να παρέχει το έντυπο στη Ε.Υ.Δ. Ε.Π. Πελοποννήσου καθώς και σε άλλες αρμόδιες Ελληνικής και Κοινοτικές Αρχές, οποιαδήποτε στιγμή ζητηθεί.

Επίσης υποχρεούνται να διατηρούν ημερήσιο παρουσιολόγιο, όπου οι ωφελούμενοι θα υπογράφουν καθημερινά.

Επιπλέον, οι Δικαιούχοι υποχρεούνται να υποβάλουν το παρουσιολόγιο και οποιοδήποτε άλλο σχετικό έγγραφο τους ζητηθεί από Ε.Υ.Δ. Ε.Π. Περιφέρειας Πελοποννήσου καθώς και άλλες αρμόδιες Ελληνικής και Κοινοτικές Αρχές, στο πλαίσιο της υλοποίησης της δράσης.

Σε περιπτώσεις διακοπής των παρεχόμενων υπηρεσιών λόγω αποχωρήσεως ωφελούμενου, ο Δικαιούχος υποχρεούται να προβεί σε αντικατάστασή του το συντομότερο δυνατόν από τα λίστα επιλαχόντων (όταν υπάρχει) και να ενημερώσει εγγράφως την Ε.Υ.Δ. Ε.Π. Πελοποννήσου για την αντικατάσταση αυτή.